MEGA วิ่ง 3% รับกำไร Q3 โตเกินคาด ดัน 9 เดือนทะลุ 1.8 พันลบ. โบรกเคาะเป้า 54 บ.
MEGA บวก 3% หลังโชว์กำไรไตรมาส 3 โตเกินคาด เฉียด 700 ลบ. ดัน 9 เดือนทะลุ 1.8 พันลบ. อานิสงส์รายได้  Mega We Care หนุน โบรกแนะนำราคาเป้าหมาย 54 บ.
MEGA บวก 3% หลังโชว์กำไรไตรมาส 3 โตเกินคาด เฉียด 700 ลบ. ดัน 9 เดือนทะลุ 1.8 พันลบ. อานิสงส์รายได้  Mega We Care หนุน โบรกแนะนำราคาเป้าหมาย 54 บ.
15 พ.ย. 2565

ผู้สื่อข่าวรายงานว่า วันนี้ (15 พ.ย.65) ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 10:14 น. อยู่ที่ระดับ 47.25 บาท บวก 1.50 บาท หรือ 3.28% สูงสุดที่ระดับ 47.50 บาท ต่ำสุดที่ระดับ 46.25 บาท ด้วยมูลค่าการซื้อขาย 107.24 ล้านบาท

สำหรับราคาหุ้น MEGA ที่ปรับตัวขึ้นนั้นคาดมาจากนักลงทุนเข้ามาเก็งกำไรผลประกอบการงวดไตรมาส 3/65 ที่เติบโตออลไทม์ไฮ

โดยบริษัทมีกำไรไตรมาส 3/65 อยู่ที่ 658.78 ล้านบาท เติบโต 7.45% จากงวดเดียวกันของปีก่อน ที่มีกำไร 612.61 ล้านบาท ส่วนงวด 9 เดือนแรกปี 65 มีกำไร 1.84 พันล้านบาท เติบโต 26.98 % จากงวดเดียวกันของปีก่อน ที่มีกำไร 1.45 พันล้านบาท ซึ่งกำไรที่เพิ่มขึ้นนั้นมาจากการเติบโตของรายได้ในธุรกิจผลิตภัณฑ์ภายใต้เครื่องหมายการค้า Mega We CareTM และอัตรากำไรขั้นต้นที่ปรับตัวดีขึ้น
อย่างไรก็ดีกำไรในไตรมาสนี้เติบโตกว่าคาดการณ์ของนักวิเคราะห์ โดยบล.พาย ระบุว่า แม้เผชิญกับความท้าทายในเมียนมา แต่ MEGA ยังสามารถรายงานกำไรสุทธิที่แตะจุดสูงเป็นประวัติการณ์ได้ที่ 659 ล้านบาท ดีกว่าที่คาดและสูงกว่าที่ Bloomberg consensus คาด 19% ซึ่งกำไรที่แข็งแกร่งเป็นผลจากรายได้ที่สูงเป็นประวัติการณ์ สำหรับธุรกิจจัดหน่ายที่มีกิจการส่วนใหญ่ในเมียนมา และรายได้ Mega We Care ที่แข็งแกร่ง แนะนำราคาเป้าหมาย 54 บาท